Viborger Samler, 1839-02-04
En meget farlig Forbryder er den nu atter arresterede Julius Branderup, som, kun 18 Aar gl., allerede forhen har været 4 Gange straffet. Den 19de Novbr. f. A. blev han sidstegang løsladt, og allerede den 4de Decbr. arresteret paany. Jfølge hans Tilstaaelse har han begaaet flere høist forvovne Tyverier og Jndbrud, deels i Kjøbenhavn, deels i Omegnen. Blandt andet har han i Kjøbenhavn paa to forskjellige Steder, efter at have indsneget sig i Husene, deels ved falske Nøgler og deels ved Brækjern, vidst at aabne sig Dørrene til Værelserne, og har, ved at have hørt Husets Folk nærme sig, skjult sig under Sengen; ja hans Forvovenhed gik saavidt, at han paa et Sted, hvor der var tre Senge, lagde sig under een af dem, medens Folkene gik tilsengs, og blev liggende der indtil om Morgenen Kl. 4, da han sneg sig bort, uden at Folkene hørte det; da han dernæst mærkede, at Pigen aabnede Huusdøren for at rygte et Ærinde i Byen, og imidlertid lod Døren staae aaben, flygtede han med sine stiaalne Koster. Paa et andet Sted, hvor han ligeledes oppebiede Morgenen under Sengen, faldt han endog i Søvn og sov i fire Timer, hvorefter han om Morgenen listede sig ud af Huusdøren, hvor Nøglen (hvilket saa ofte er Tilfældet her i Byen) stak i indenfra. At Branderup i flere Henseender var meget farlig, fremlyser deraf, at han ligefrem har tilstaaet, at han, dersom man havde attraperet ham, vilde have sat sig til Modværge, og at han derfor var væbnet med skarpe Knive og Brækjern. Staden kan være glad ved, at den ved Politiets Aarvaagenhed nu er bleven befriet for en saadan Forbryder, da han formodentlig vil blive dømt til Fængsel paa Livstid. (Berl. Td.)Der gaaer i Kjøbenhavn en Uskik i Svang, der omtrent er ligesaa gal som Nytaarsgratulationer, skjøndt ikke saameget udbredt, nemlig den, at adskillige Klædehandlere give Skrædderne en betydelig Rabat paa de Varer, disse skaffe dem afsatte. Hvilke Følger dette har, vil man omtrentlig kunne see af følgende her nylig passerede Tilfælde. En Mand kjøbte nogle Stykker Tøi hos en Silke= og Klædekræmmer, der da ved denne Leilighed spurgte ham, om han ikke skulde have noget smukt Tøi til en Vinterfrakke. "Nei, sagde Manden, det Klæde jeg skal bruge, tager jeg hos N. N.; thi min Skrædder siger, at han har de bedste Varer og de billigste Priser i hele Kjøbenhavn. – "Ja svarede Kræmmeren, "det skal de dog ikke saa ganske stole paa. Maaskee er Deres Skrædders Forsikkring ikke aldeles uegennyttig; i det mindste veed jeg, at han faaer en betydelig Rabat af N. N. for det Klæde, der paa hans Anviisning bliver kjøbt hos denne." Dette vilde Manden ikke troe, og Kræmmeren tilbød sig da at overbevise ham. "See her sagde han, er et Stykke Klæde til 7 Rbd. pr. Alen; deraf giver jeg dem to Prøver af forskjellig Facon. Gaade nu dermed til deres Skrædder og sig ham, at den ene Prøve er fra mig, den anden fra N. N., og lad ham afgjøre, hvilken der er bedst." – Manden gjorde, som det blev ham betydet. Neppe havde Skrædderen seet paa Prøverne, førend han udraabte: "Ja! der skal De strax see en Forskjel, dette Stykke her fra N. N. er 10 Rbd. Alenen værdt, naar jeg endnu vilde betænke mig paa at give 4 for det andet." (Sjællp.)